《送厉图南下第归澧州》
唐代·曹邺

当春人尽归，我独无归计。送君自多感，不是缘下第。

君看山上草，尽有干云势。结根既不然，何必更掩袂。

澧水鲈鱼贱，荆门杨柳细。勿为阳艳留，此处有月桂。

言毕尊未干，十二门欲闭。伫立望不见，登高更流涕。

吟君别我诗，怅望水烟际。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。